Anne-Britt Harsem

HVIS DU SPISER EGG SÅ FÅR DU SKJEGG

Illustrert av Øivind S. Jorfald

Barneranerne, 2016

I et hus i Alvdal, 2015

Det perfekte rom, 2014

Brev til min datter, 2013

Som avtalt med legen, 2013

Mammas Svik, 2012

Edvard Munch for unge lesere, 2012

KortPoesi, 2008

Krabbeluredikt- og slikt, 2007

©Liv Forlag / Forlagshuset i Vestfold 2017

Grafisk utforming: Terje Nielsen

Tilrettelagt for ebok av eBokNorden as

ISBN: 978-82-8330-152-6 (ePub)

ISBN: 978-82-8330-145-8 (trykk)

Det må ikke kopieres fra denne boken i strid med åndsverkloven eller inngåtte avtaler om kopiering.

Til Benjamin

Innhold

Hvorfor?

Griseflaks

Løvetann

Solskinnsdag

ABC

Gul fugl

Tikk takk

Frosken Frikk

Hvorfor?

Hvorfor rotter rottene seg sammen

og hva gasser gassen seg med i dammen?

Hvorfor aper apene etter meg

og er egentlig seien så seig?

Er det sant at klippfisk kan klippe

og kan måkene måke snø, eller ikke?

Gribber gribben til seg alt den kan

og lopper loppene alle mann?

Er lusa lusen mot sine gjester

og stemmen hes på alle hester?

Hvorfor elger elgen seg på

og griser grisene fra de er små?

Det lurer jeg sannelig på.

Griseflaks

Har du hørt om

den uheldige grisen?

Han som skled og

falt på isen?

Stakkars gris, med

bandasje på knollen

hoppet på ski

i Holmenkollen.

Men tror du ikke

den uheldige grisen

var så heldig og

vant førsteprisen?

En uke i Syden

det kaller jeg maks.

Bortreist til jul

er jo griseflaks.

Løvetann

Løvetann

en sinna mann

først gul, så grå og mager.

Når høsten kommer

sprekker han

og spres til alle hager.

Solskinnsdag

Regn, regn,

dårlig tegn.

Sol, sol,

blid og glad.

Dette blir en deilig dag.

ABC

ABC

det er de første tre.

DEF

et pussig sammentreff.

GHI

det må jeg jammen si.

JKL

nå går det av seg selv.

MNO

bokstaver bygger bro.

PQR

de kommer som de er.

STU

dette klarer du.

VW

må også være med.

XYZ

en spennende bukett.

ÆØÅ

alfabetet har du nå.

Gul fugl

Min mor er en hest

til å lese.

Min far har en ny

hypotese.

Og jeg har en fugl

som er gul.

Den kan si: «God jul.»

Tikk takk

Tikk takk, tikk takk,

klokka går.

Tikk takk, tikk takk,

dagen i dag

er snart blitt i går.

Tikk takk, tikk takk,

dager som kommer

dager som går.

Tikk takk, tikk takk,

dagen i dag var i morgen i går.

Tider som kommer

tider som går,

sommer og høst

vinter og vår.

I morgen er dagen i dag blitt i går.

Tikk takk, tikk takk.

Frosken Frikk

Se lille Frikk i pappas frakk

han ligner på en prikk

sin far som kjører froskebil

med masse hydraulikk.

En dag tar Frikk sin pappas hatt

og nøkler til hans bil

så kjører han i stor trafikk

en liten tur til Kiel.

Men plutselig så får han se

at veien stopper opp

han kjører full fart i et tre

og så tar turen stopp.

Og Frikk med frakk og pappas hatt

flyr som et prosjektil

med hodet først i tornekratt

nå trenger han en hvil.

Så kommer onkel politi

og spør hva han har gjort

i fengsel får han sikkert svi

for nøklene han tok.

Nå kjører Frikk med frakk kun trikk

når han til byen drar

og skal han ut på eventyr

da kjører han med far.